paragraph_text: Prvi CD sadrži snimke s njihove uživo izvedbe u BBC-vom studiju 19. veljače 1970, gdje su u posljednjem trenutku ušli u termin koji je bio otkazan Joeu Cockeru. DJ John Peel, najavljuje skladbe redoslijedom kako su izvođene. Na drugom CD-u je koncert od 9. ožujka 1972., kojeg je vodio DJ Mike Harding. Materijal sadrži poznatu uživo snimku "Never Before" (objavljena kao singl u to vrijeme) i jednu od rjeđih izvedbi postave MK II "Maybe I'm a Leo". Ove dvije skladbe izvedene su umjesto uobičajene "Child in Time", kao promocija novog nadolazećeg studijskog albuma Machine Head, koji je objavljen krajem mjeseca (ožujka 1972.).